กระทรวงการต่างประเทศ ยืนยันหน่วยงานที่เกี่ยวข้องร่วมกำหนดจำนวนคนไทยเข้าประเทศ  พร้อมช่วยคนไทยกลับบ้านอย่างเต็มที่
กระทรวงการต่างประเทศ ยืนยันหน่วยงานที่เกี่ยวข้องร่วมกำหนดจำนวนคนไทยเข้าประเทศ พร้อมช่วยคนไทยกลับบ้านอย่างเต็มที่นายเชิดเกียรติ อัตถากร อธิบดีกรมสารนิเทศและโฆษกกระทรวงการต่างประเทศ กล่าวถึงกรณีที่มีข่าวว่า กระทรวงการต่างประเทศ จำกัดจำนวนคนเดินทางเข้าประเทศวันละไม่เกิน 200 คน หลังสำนักงานการบินพลเรือนแห่งประเทศไทย หรือ ก.พ.ท. ขยายเวลาประกาศห้ามเครื่องบินเข้าประเทศ ไปถึงวันที่ 18 เมษายน 2563 โดยยืนยันว่า การกำหนดจำนวนคนไทยที่จะเดินทางเข้าประเทศวันละไม่เกิน 200 คน ไม่ใช่การจำกัดโดยกระทรวงการต่างประเทศ แต่เป็นผลมาจากการหารือระหว่างหน่วยงานที่เกี่ยวข้อง เพื่อให้การบริหารจัดการการเข้ามาประเทศอย่างเป็นระบบและมีการเตรียมการที่เหมาะสม โดยเฉพาะมาตรการกักตัว 14 วันในพื้นที่ที่รัฐกำหนดเพื่อประโยชน์ในการดูแลคนไทยที่จะเดินทางเข้ามาประเทศ ซึ่งหน่วยงานไทยที่เกี่ยวข้องจะได้พิจารณาแนวปฏิบัติในเรื่องนี้ และจะได้ประสานงานเพื่อให้สถานทูตและสถานกงสุลใหญ่ให้ข้อมูล คำแนะนำและความช่วยเหลือต่างๆ อย่างเหมาะสมแก่คนไทยในต่างประเทศต่อไปทั้งนี้ ในการดำเนินงานเพื่อการบริหารจัดการการเดินทางเข้าประเทศ ได้มีการ บูรณาการการทำงานระหว่างหน่วยงานที่เกี่ยวข้อง ตามนโยบายของนายกรัฐมนตรี